CELEX: 62009CJ0483
Αστυνομική και δικαστική συνεργασία σε ποινικές υποθέσεις
Απόφαση-πλαίσιο 2001/220/ΔΕΥ
Καθεστώς των θυμάτων στο πλαίσιο ποινικών διαδικασιών
Ενδοοικογενειακά εγκλήματα
Υποχρέωση επιβολής στον καταδικασθέντα παρεπόμενης ποινής υποχρεωτικής απομακρύνσεως από το θύμα του
Επιλογή του είδους των ποινών και του επιπέδου τους
Συμβατό με τα άρθρα 2, 3 και 8 της εν λόγω αποφάσεως-πλαισίου
Εθνική διάταξη αποκλείουσα τη μεσολάβηση σε ποινικές υποθέσεις
Συμβατό με το άρθρο 10 της ιδίας αποφάσεως-πλαισίου

Eredics και Sápi, σκέψη 38).
Πρέπει να προστεθεί ότι η εκτίμηση των κρατών μελών δύναται να περιοριστεί από την υποχρέωση χρησιμοποιήσεως αντικειμενικών
κριτηρίων για τον καθορισμό του είδους των εγκληματικών πράξεων για τα οποία κρίνουν ότι δεν είναι προσήκουσα η μεσολάβηση.
Πάντως, από κανένα στοιχείο δεν προκύπτει ότι ο αποκλεισμός της μεσολαβήσεως του οργανικού νόμου 6/1985 βασίζεται σε στερούμενα
αντικειμενικότητας κριτήρια.
Κατόπιν των προεκτεθέντων, στο πέμπτο ερώτημα πρέπει να δοθεί η απάντηση ότι το άρθρο 10, παράγραφος 1, της αποφάσεως-πλαισίου
έχει την έννοια ότι επιτρέπει στα κράτη μέλη, λαμβανομένης υπόψη της ιδιαίτερης κατηγορίας των ενδοοικογενειακών εγκλημάτων,
να αποκλείουν τη μεσολάβηση σε όλες τις σχετικές με τα εγκλήματα αυτά ποινικές διαδικασίες.

Επί των δικαστικών εξόδων
Δεδομένου ότι η παρούσα διαδικασία έχει ως προς τους διαδίκους της κύριας δίκης τον χαρακτήρα παρεμπίπτοντος που ανέκυψε ενώπιον
του εθνικού δικαστηρίου, σ’ αυτό εναπόκειται να αποφανθεί επί των δικαστικών εξόδων. Τα έξοδα στα οποία υποβλήθηκαν όσοι υπέβαλαν
παρατηρήσεις στο Δικαστήριο, πλην των ως άνω διαδίκων, δεν αποδίδονται.
Για τους λόγους αυτούς, το Δικαστήριο (τέταρτο τμήμα) αποφαίνεται:
1)
Τα άρθρα 2, 3 και 8 της αποφάσεως-πλαισίου 2001/220/ΔΕΥ του Συμβουλίου, της 15ης Μαρτίου 2001, σχετικά με το καθεστώς των
θυμάτων σε ποινικές διαδικασίες, έχουν την έννοια ότι δεν αντίκεινται στην επιβολή στους δράστες ενδοοικογενειακών εγκλημάτων
ποινής υποχρεωτικής απομακρύνσεως τουλάχιστον ορισμένης διάρκειας, η οποία προβλέπεται από το ποινικό δίκαιο κράτους μέλους
ως παρεπόμενη ποινή, μολονότι τα θύματα των εγκλημάτων αυτών αμφισβητούν την επιβολή της εν λόγω ποινής.
2)
Το άρθρο 10, παράγραφος 1, της αποφάσεως-πλαισίου 2001/220 έχει την έννοια ότι επιτρέπει στα κράτη μέλη, λαμβανομένης υπόψη
της ιδιαίτερης κατηγορίας των ενδοοικογενειακών εγκλημάτων, να αποκλείουν τη μεσολάβηση σε όλες τις σχετικές με τα εγκλήματα
αυτά ποινικές διαδικασίες.
(υπογραφές)
*
Γλώσσα διαδικασίας: η ισπανική.